
REFERAT

pentru modificarea Hotărârii Consiliului Local al Municipiului Timişoara nr. 439/30.11.2011 privind aprobarea proiectului complex de investiţii ,,Modernizare strada Cloşca-extindere la 4 benzi, sector blv. Cetăţii – str. Ovidiu Balea”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”.

Consiliul Local al Municipiului Timişoara a aprobat, prin Hotărârea nr. 439/30.11.2010, proiectul “Modernizare strada Cloşca-extindere la 4 benzi, sector blv. Cetăţii – str. Ovidiu Balea”, Documentaţia  tehnico-economică, Analiza cost-beneficiu şi cheltuielile legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”. 

Acest proiect a fost inclus în lista de proiecte prioritare din Planul Integrat de Dezvoltare al “Polului de creştere Timişoara” şi se încadrează în Obiectivul 2 „Dezvoltarea unei infrastructuri tehnice integrate, complexe şi flexibile”, Politica 2.1. „Interconectarea teritorială şi creşterea accesibilităţii polului”, Programul 2.1.3. „Dezvoltarea unui sistem coerent de căi de comunicaţii în interiorul localităţii”. Planul Integrat al Polului de creştere Timişoara a fost aprobat prin Hotărârea nr. 137/27.04.2010 a Consiliul Local al Municipiului Timişoara şi avizat prin Decizia Comitetului de Management pentru Coordonarea Instrumentelor Structurale (CMC) nr. 7/17.05.2010. 
Reabilitarea străzii Cloşca este o componentă a dezvoltării infrastructurii urbane din cartierul Mehala, proiectul având ca obiectiv îmbunătăţirea infrastructurii tehnico-edilitare, a traficului public urban, a parametrilor de mediu afectaţi de transportul public (zgomot, vibraţii), precum şi diminuarea cheltuielilor de exploatare, întreţinere şi reparaţii.

Având în vedere solicitările formulate de finanţator (UE şi Statul Român, prin Ministerul Dezvoltării Regionale şi Turismului), este necesară efectuarea transferului sumelor reprezentând cheltuieli aferente lucrărilor de mutare reţea electrică str. Cloşca – 2 stâlpi din intersecţia str. Cloşca cu str. Paroşeni şi str. Brateş - din categoria cheltuielilor eligibile în categoria cheltuielilor neeligibile. Având în vedere faptul că, în urma acestui transfer, se modifică contribuţia proprie a Municipiului Timişoara la proiect, considerăm că se impune modificarea Hotărârii Consiliului Local al Municipiului Timişoara nr. 439/30.11.2010. 

Menţionăm faptul că  nu se modifică valoarea totală a proiectului.
Având în vedere cele menţionate mai sus,
Propunem următoarele:
1. Modificarea articolelor 3 şi 4 din Hotărârea Consiliului Local al Municipiului Timişoara nr.439/30.11.2010, articole care vor avea următorul conţinut: 
“Art. 3. Se aprobă contribuţia proprie a Municipiului Timişoara la cofinanţarea proiectului din bugetul local cu suma de 496.790,01 lei, alcătuită din:

a) contribuţia Municipiului Timişoara la cheltuieli eligibile reprezentând minim 2% din valoarea eligibilă a proiectului, în sumă de 221.446,03 lei;
b) contribuţia Municipiului Timişoara reprezentând cheltuielile neeligibile aferente  proiectului, în sumă de 275.343, 98 lei.

Art. 4. (1)Se aprobă alocarea din bugetul local a sumei de 8.117.775,65 lei, alcătuită din:

a) T.V.A. aferent proiectului în sumă de 2.692.347,78 lei;

b) avansul necesar implementării optime a proiectului în sumă de 5.425.427,87lei.

(2) T.V.A.-ul aferent cheltuielilor eligibile, precum şi avansul necesar implementării optime a proiectului se vor recupera, conform legislaţiei în vigoare.”
2. înlocuirea Anexei la Hotărârea Consiliului Local nr. 439/30.11.2010 cu Anexa la prezentul referat, în ceea ce priveşte Indicatorii tehnico-economici ai proiectului.

3. Celelalte prevederi din Hotărârea Consiliului Local al Municipiului Timişoara nr. 439/30.11.2010 rămân nemodificate.

